Ophrys caucasica

L-Ophrys sphegodes tas-sottospeċi taurica, magħrufa b'bosta sinonimi, inkluż Ophrys caucasica, hija sottospeċi ta' orkidea li oriġinat mix-Xlokk tal-Ewropa mill-Kawkasu għall-Iran. L-Ophrys caucasica, ġiet irreġistrata f'bosta żoni fl-Armenja, fl-Ażerbajġan, fil-Georgia u fir-Russja. Fost l-ismijiet lokali hemm: bl-Armen: Սարդակիր Մեղվակիր, b'ittri Rumani: Sardakir mexvakir, bl-Ażerbajġani: xarı-bülbül u bil-Georgian: ფუტკრის-დედა, b'ittri Rumani: put'k'ris-deda.

Skont il-Lista l-Ħamra tal-IUCN, il-kategorija u l-istatus tal-ispeċi hija kklassifikata bħala "fil-periklu" – EN B1ab(iii)+2ab(iii).

 Deskrizzjoni 
ħolqa=https://en.wikipedia.org/wiki/File:Stamps_of_Azerbaijan,_2007-801.jpg|daqsminuri|Bolla postali tal-2007 tal-Ażerbajġan.
Matul id-diversi stadji tat-tkabbir, il-petali bojod tal-Ophrys sphegodes tas-sottospeċi taurica jsiru roża, u diversi kuluri (aħdar, isfar, aħmar, eċċ.) joħolqu kuntrast flimkien. Fuq ix-xoffa tal-fjura jkun hemm ukoll diversi sfumaturi partikolari għal kull fjura.

 Distribuzzjoni 
ħolqa=https://en.wikipedia.org/wiki/File:Khari_Bulbul_festival_logo.jpg|daqsminuri|190x190px|Il-logo tal-Festival Mużikali tal-Khari Bulbul tal-1991.
L-Ophrys sphegodes tas-sottospeċi taurica hija mifruxa b'mod wiesa'. Fix-Xlokk tal-Ewropa, il-fjura tinsab fl-Albanija, fil-Bulgarija, fil-Lvant tat-Traċja, il-Greċja, fil-Krimea, fir-Rumanija u fl-Eks Jugoslavja. Fil-Punent tal-Asja, il-fjura tinsab fi Kreta, f'Ċipru, fil-Gżejjer tal-Lvant tal-Eġew, fl-Iran, fl-Iraq, fil-Libanu, fis-Sirja, fir-reġjun tal-Palestina u fit-Turkija. Hija nattiva wkoll fit-Tramuntana tal-Kawkasu u fin-Nofsinhar tal-Kawkasu.

 Etimoloġija lokali 
Bl-Armen, l-isem nattiv tal-fjura (sardakir mexvakir) jirreferi għad-dakkara primarji tagħha, il-brimb (sard) u n-naħal (mexu) u l-ikel tagħhom (kir).

Khara bl-Ażerbajġani hija biċċa drapp ħoxna, li tleqq b'diversi mudelli, u tkanġi. Minħabba dawn il-karatteristiċi, il-fjura kisbet l-isem tagħha bl-Ażerbajġani, li jfisser "ronżinjol". L-ortografija tal-kelma khara ssir khari skont ir-regola tal-armonija fl-Ażerbajġani.

 Kultura 
Fl-2014, wirja msejħa "Khari bulbul, fjura tal-paċi u tal-imħabba" ġiet organizzata mill-Organizzazzjoni tal-Awtonomija Kulturali Nazzjonali Federali tal-Ażerbajġan fir-Russja. F'Marzu 2014, ċerimonja ta' preżentazzjoni bl-Ophrys sphegodes tas-sottospeċi taurica ġiet organizzata fil-Konservatorju tal-Ġnien Botaniku tal-Istati Uniti.

 Referenzi 

Kategorija:Flora